ಹಿರಾ ಗುಹೆ (ಅರಬ್ಬಿ: ) — ಮುಹಮ್ಮದ್ ಪೈಗಂಬರರಿಗೆ ಮೊತ್ತಮೊದಲು ದೇವವಾಣಿ ಅವತೀರ್ಣವಾಯಿತೆಂದು ನಂಬಲಾಗುವ ಗುಹೆ. ಇದು ಮಕ್ಕಾದ ಈಶಾನ್ಯ ದಿಕ್ಕಿನಲ್ಲಿ 5 ಕಿ.ಮೀ. ದೂರದಲ್ಲಿರುವ ಜಬಲ್ ನೂರ್ ಪರ್ವತದಲ್ಲಿದೆ. ಮುಸಲ್ಮಾನರ ನಂಬಿಕೆಯ ಪ್ರಕಾರ ಮುಹಮ್ಮದ್‌ರಿಗೆ ಈ ಗುಹೆಯಲ್ಲಿ ದೇವವಾಣಿಯು ಮೊತ್ತಮೊದಲು ಅವತೀರ್ಣವಾಯಿತು.

ಹಿರಾ ಗುಹೆಯು ಒಳಗೊಂಡಿರುವ ಜಬಲ್ ನೂರ್ ಪರ್ವತವು 642 ಮೀ. (2,106 ಅಡಿ) ಎತ್ತರವಿದ್ದು, 634 ಮೀ. ಎತ್ತರದಲ್ಲಿ ಈ ಗುಹೆಯಿದೆ. ಗುಹೆಯ ಬಾಗಿಲು ಪರ್ವತದ ಉತ್ತರ ದಿಕ್ಕಿನಲ್ಲಿದೆ. ಈ ಗುಹೆಯಲ್ಲಿ ಮುಹಮ್ಮದ್ ಧ್ಯಾನ ನಿರತರಾಗುತ್ತಿದ್ದರು ಮತ್ತು ದೇವದೂತ ಗೇಬ್ರಿಯಲ್ ಈ ಗುಹೆಯಲ್ಲಿ ಪ್ರತ್ಯಕ್ಷವಾಗಿ ಮುಹಮ್ಮದ್‌ರಿಗೆ ಮೊತ್ತಮೊದಲ ದೇವವಾಣಿಯನ್ನು ತಲುಪಿಸಿದರು ಎಂದು ಮುಸಲ್ಮಾನರು ನಂಬುತ್ತಾರೆ. ಈ ಗುಹೆಯು ಪರ್ವತದ ಉತ್ತರ ದಿಕ್ಕಿನಲ್ಲಿದ್ದು, 3.7 ಮೀಟರ್ (12 ಅಡಿ) ಉದ್ದ ಮತ್ತು 1.6 ಮೀಟರ್ (5 ಕಾಲು ಅಡಿ) ಅಗಲವಾಗಿದೆ. ಒಮ್ಮೆಗೆ ಐದು ಜನರು ಇದರೊಳಗೆ ಕೂರಬಹುದು. ಇದೊಂದು ಪ್ರವಾಸಿ ತಾಣವಾಗಿದ್ದು ಹಜ್ಜ್ ಸಮಯದಲ್ಲಿ ದಿನನಿತ್ಯ 5,000 ಯಾತ್ರಾರ್ಥಿಗಳು ಇಲ್ಲಿಗೆ ಭೇಟಿ ನೀಡುತ್ತಾರೆ.

ಐತಿಹಾಸಿಕ ಹಿನ್ನೆಲೆ 
ಹಿರಾ ಗುಹೆಯಲ್ಲಿ ಮುಹಮ್ಮದ್‌ಗೆ ದೇವವಾಣಿ ಅವತೀರ್ಣವಾದ ಬಗ್ಗೆ ಮುಸ್ಲಿಮರು ಅತ್ಯಧಿಕ ಅಧಿಕೃತವೆಂದು ಪರಿಗಣಿಸುವ ಬುಖಾರಿಯ ಹದೀಸ್ ಗ್ರಂಥದಲ್ಲಿ ಹೀಗೆ ಹೇಳಲಾಗಿದೆ:ಆಯಿಶ ಹೇಳುತ್ತಾರೆ: ಮುಹಮ್ಮದ್‌ರಿಗೆ ಮೊಟ್ಟಮೊದಲು ದೇವವಾಣಿ ಅವತೀರ್ಣವಾಗಲು ಪ್ರಾರಂಭವಾದದ್ದು ಉತ್ತಮ ಕನಸುಗಳ ಮೂಲಕ. ಆ ಕನಸುಗಳು ಹಗಲ ಬೆಳಕಿನಂತೆ ನಿಜವಾಗುತ್ತಿದ್ದವು. ನಂತರ ಅವರಿಗೆ ಏಕಾಂತವಾಸವು ಇಷ್ಟವಾಗತೊಡಗಿತು. ಅವರು ಹಿರಾ ಗುಹೆಯಲ್ಲಿ ಹಲವಾರು ದಿನಗಳ ಕಾಲ ಧ್ಯಾನ ನಿರತರಾಗುವುದಕ್ಕಾಗಿ ಸಿದ್ಧತೆ ಮಾಡಿಕೊಂಡು ಹೋಗುತ್ತಿದ್ದರು. ನಂತರ ಅವರು ಪತ್ನಿ ಖದೀಜರ ಬಳಿಗೆ ಬಂದು ಪುನಃ ಅಂತಹ ಏಕಾಂತವಾಸಕ್ಕಾಗಿ ಸಿದ್ಧತೆ ಮಾಡಿಕೊಳ್ಳುತ್ತಿದ್ದರು. ಹೀಗೆ ಒಂದಿನ ಅವರು ಹಿರಾ ಗುಹೆಯಲ್ಲಿದ್ದಾಗ, ಒಬ್ಬ ದೇವದೂತನು ಅವರ ಬಳಿಗೆ ಬಂದು, "ಓದು" ಎಂದು ಹೇಳಿದನು. ಮುಹಮ್ಮದ್ ಹೇಳಿದರು, "ನನಗೆ ಓದಲು ಬರುವುದಿಲ್ಲ." ಮುಹಮ್ಮದ್ ಆ ಘಟನೆಯನ್ನು ವಿವರಿಸುತ್ತಾ ಹೇಳುತ್ತಾರೆ: ಆ ದೇವದೂತನು ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನನಗೆ ನೋವು ತಡೆಯಲಾಗಲಿಲ್ಲ. ನಂತರ ನನ್ನನ್ನು ಬಿಟ್ಟು "ಓದು" ಎಂದನು. ನಾನು ಹೇಳಿದೆ, "ನನಗೆ ಓದಲು ಬರುವುದಿಲ್ಲ." ಅವನು ಪುನಃ ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನನಗೆ ನೋವು ತಡೆಯಲಾಗಲಿಲ್ಲ. ನಂತರ ನನ್ನನ್ನು ಬಿಟ್ಟು "ಓದು" ಎಂದನು. ನಾನು ಹೇಳಿದೆ, "ನನಗೆ ಓದಲು ಬರುವುದಿಲ್ಲ." ಅವನು ಪುನಃ ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನಂತರ ನನ್ನನ್ನು ಬಿಟ್ಟು "ಸೃಷ್ಟಿಸಿದ ನಿನ್ನ ಸಂರಕ್ಷಕನ ಹೆಸರಿನಿಂದ ಓದು, ಅವನು ಮನುಷ್ಯನನ್ನು ಹೆಪ್ಪುಗಟ್ಟಿದ ರಕ್ತದಿಂದ ಸೃಷ್ಟಿಸಿದನು. ಓದು, ನಿನ್ನ ಸಂರಕ್ಷಕನು ಪರಮ ಉದಾರಿಯಾಗಿದ್ದಾನೆ" ಎಂದನು. ಮುಹಮ್ಮದ್ ನಡುಗುವ ಹೃದಯದೊಂದಿಗೆ ಗುಹೆಯಿಂದ ಹೊರಬಂದರು. ಅವರು ನೇರವಾಗಿ ಪತ್ನಿ ಖದೀಜರ ಬಳಿಗೆ ಹೋಗಿ ಹೇಳಿದರು, "ನನ್ನನ್ನು ಹೊದಿಯಿರಿ, ನನ್ನನ್ನು ಹೊದಿಯಿರಿ." ಅವರು ಮುಹಮ್ಮದ್‌ರಿಗೆ ಹೊದಿಸಿದರು. ಭಯ ನಿವಾರಣೆಯಾದಾಗ ಅವರು ನಡೆದ ಸಂಗತಿಯನ್ನು ವಿವರಿಸಿದರು. "ನನಗೆ ಏನಾದರೂ ಕೇಡು ಸಂಭವಿಸಬಹುದೆಂದು ನನಗೆ ಭಯವಾಗುತ್ತಿದೆ" ಎಂದರು. ಖದೀಜ ಹೇಳಿದರು, "ಇಲ್ಲ! ದೇವರಾಣೆಗೂ ನಿಮಗೆ ಏನೂ ಆಗಲಾರದು. ದೇವರು ನಿಮಗೆ ಅವಮಾನ ಮಾಡಲಾರ. ನೀವು ಕುಟುಂಬ ಸಂಬಂಧವನ್ನು ಕಾಪಾಡುತ್ತೀರಿ, ಬಡವರಿಗೆ ಮತ್ತು ನಿರ್ಗತಿಕರಿಗೆ ಸಹಾಯ ಮಾಡುತ್ತೀರಿ, ಅತಿಥಿಗಳನ್ನು ಗೌರವಿಸುತ್ತೀರಿ, ಮತ್ತು ದುರಂತಕ್ಕೀಡದಾವರಿಗೆ ನೆರವಾಗುತ್ತೀರಿ." ನಂತರ ಖದೀಜ ಅವರನ್ನು ತಮ್ಮ ಸೋದರ ಸಂಬಂಧಿ ವರಕ ಬಿನ್ ನೌಫಲ್‌ರ ಬಳಿಗೆ ಕರೆದೊಯ್ದರು. ವರಕ ಕ್ರಿಶ್ಚಿಯನ್ ಧರ್ಮಕ್ಕೆ ಮತಾಂತರವಾಗಿದ್ದರು. ಅವರು ಹೀಬ್ರೂ ಭಾಷೆಯಲ್ಲಿ ಬೈಬಲ್‌ನ ಭಾಗಗಳನ್ನು ಬರೆಯುತ್ತಿದ್ದರು. ಅವರು ವಯೋವೃದ್ಧರಾಗಿ ದೃಷ್ಟಿಯನ್ನು ಕಳೆದುಕೊಂಡಿದ್ದರು. ಖದೀಜ ಹೇಳಿದರು, "ಸೋದರಾ! ನಿನ್ನ ಸೋದರ ಪುತ್ರನ ಮಾತಿಗೆ ಕಿವಿಗೊಡು." ವರಕ ಮುಹಮ್ಮದ್‌ರೊಡನೆ ಕೇಳಿದರು, "ಸೋದರ ಪುತ್ರಾ! ನೀನೇನು ನೋಡಿದೆ?" ಮುಹಮ್ಮದ್ ನಡೆದ ಘಟನೆಯನ್ನು ವಿವರಿಸಿದಾಗ ವರಕ ಹೇಳಿದರು, "ಇದು ದೇವರು ಮೋಸೆಯ ಬಳಿಗೆ ಕಳುಹಿಸಿದ ಅದೇ ದೇವದೂತ. ನಾನು ಇನ್ನೂ ಯುವಕನಾಗಿದ್ದು ನಿಮ್ಮ ಜನರು ನಿಮ್ಮನ್ನು ಊರಿಂದ ಹೊರಗಟ್ಟುವ ಸಂದರ್ಭದಲ್ಲಿ ನಾನು ಜೀವಂತವಿರುತ್ತಿದ್ದರೆ ಎಷ್ಟು ಚೆನ್ನಾಗಿತ್ತು!"  ಮುಹಮ್ಮದ್ ಕೇಳಿದರು, "ನನ್ನ ಜನರು ನನ್ನನ್ನು ಊರಿಂದ ಹೊರಗಟ್ಟುವರೇ?" ವರಕ ಉತ್ತರಿಸಿದರು, "ಹೌದು! ನೀವು ತಂದಂತಹ ಸಂದೇಶವನ್ನು ತಂದ ಎಲ್ಲಾ ಪ್ರವಾದಿಗಳೂ ಕ್ರೌರ್ಯಕ್ಕೆ ಒಳಗಾಗಿದ್ದಾರೆ. ಆದರೆ ಆ ಕಾಲದಲ್ಲಿ ನಾನು ಜೀವಂತವಿದ್ದರೆ ನಾನು ಖಂಡಿತ ನಿಮಗೆ ಬೆಂಬಲವಾಗಿ ನಿಲ್ಲುವೆನು." ಆದರೆ ಕೆಲವೇ ದಿನಗಳಲ್ಲಿ ವರಕ ಇಹಲೋಕ ತ್ಯಜಿಸಿದರು. ಸ್ವಲ್ಪ ಸಮಯದ ತನಕ ದೇವವಾಣಿ ಅವತೀರ್ಣವಾಗುವುದು ನಿಂತಿತು."

ಇದನ್ನೂ ನೋಡಿ 

 ಜಬಲ್ ನೂರ್
 ಸೌರ್ ಗುಹೆ

ಗ್ಯಾಲರಿ 

 ಹಿರಾ ಗುಹೆಯ ಕೆಲವು ಚಿತ್ರಗಳು

ಉಲ್ಲೇಖಗಳು 

ಪ್ರೇಕ್ಷಣೀಯ ಸ್ಥಳಗಳು
ಇಸ್ಲಾಂ ಧರ್ಮ
ಗುಹೆಗಳು
hirā guhè (arabbi: ) — muhammad paigaṃbararigè mòttamòdalu devavāṇi avatīrṇavāyitèṃdu naṃbalāguva guhè. idu makkāda īśānya dikkinalli 5 ki.mī. dūradalliruva jabal nūr parvatadallidè. musalmānara naṃbikèya prakāra muhammad‌rigè ī guhèyalli devavāṇiyu mòttamòdalu avatīrṇavāyitu.

hirā guhèyu òḻagòṃḍiruva jabal nūr parvatavu 642 mī. (2,106 aḍi) èttaraviddu, 634 mī. èttaradalli ī guhèyidè. guhèya bāgilu parvatada uttara dikkinallidè. ī guhèyalli muhammad dhyāna niratarāguttiddaru mattu devadūta gebriyal ī guhèyalli pratyakṣavāgi muhammad‌rigè mòttamòdala devavāṇiyannu talupisidaru èṃdu musalmānaru naṃbuttārè. ī guhèyu parvatada uttara dikkinalliddu, 3.7 mīṭar (12 aḍi) udda mattu 1.6 mīṭar (5 kālu aḍi) agalavāgidè. òmmègè aidu janaru idaròḻagè kūrabahudu. idòṃdu pravāsi tāṇavāgiddu hajj samayadalli dinanitya 5,000 yātrārthigaḻu illigè bheṭi nīḍuttārè.

aitihāsika hinnèlè 
hirā guhèyalli muhammad‌gè devavāṇi avatīrṇavāda baggè muslimaru atyadhika adhikṛtavèṃdu parigaṇisuva bukhāriya hadīs graṃthadalli hīgè heḻalāgidè:āyiśa heḻuttārè: muhammad‌rigè mòṭṭamòdalu devavāṇi avatīrṇavāgalu prāraṃbhavādaddu uttama kanasugaḻa mūlaka. ā kanasugaḻu hagala bèḻakinaṃtè nijavāguttiddavu. naṃtara avarigè ekāṃtavāsavu iṣṭavāgatòḍagitu. avaru hirā guhèyalli halavāru dinagaḻa kāla dhyāna niratarāguvudakkāgi siddhatè māḍikòṃḍu hoguttiddaru. naṃtara avaru patni khadījara baḻigè baṃdu punaḥ aṃtaha ekāṃtavāsakkāgi siddhatè māḍikòḻḻuttiddaru. hīgè òṃdina avaru hirā guhèyalliddāga, òbba devadūtanu avara baḻigè baṃdu, "odu" èṃdu heḻidanu. muhammad heḻidaru, "nanagè odalu baruvudilla." muhammad ā ghaṭanèyannu vivarisuttā heḻuttārè: ā devadūtanu nannannu gaṭṭiyāgi hiḍidu balavāgi adumidanu. nanagè novu taḍèyalāgalilla. naṃtara nannannu biṭṭu "odu" èṃdanu. nānu heḻidè, "nanagè odalu baruvudilla." avanu punaḥ nannannu gaṭṭiyāgi hiḍidu balavāgi adumidanu. nanagè novu taḍèyalāgalilla. naṃtara nannannu biṭṭu "odu" èṃdanu. nānu heḻidè, "nanagè odalu baruvudilla." avanu punaḥ nannannu gaṭṭiyāgi hiḍidu balavāgi adumidanu. naṃtara nannannu biṭṭu "sṛṣṭisida ninna saṃrakṣakana hèsariniṃda odu, avanu manuṣyanannu hèppugaṭṭida raktadiṃda sṛṣṭisidanu. odu, ninna saṃrakṣakanu parama udāriyāgiddānè" èṃdanu. muhammad naḍuguva hṛdayadòṃdigè guhèyiṃda hòrabaṃdaru. avaru neravāgi patni khadījara baḻigè hogi heḻidaru, "nannannu hòdiyiri, nannannu hòdiyiri." avaru muhammad‌rigè hòdisidaru. bhaya nivāraṇèyādāga avaru naḍèda saṃgatiyannu vivarisidaru. "nanagè enādarū keḍu saṃbhavisabahudèṃdu nanagè bhayavāguttidè" èṃdaru. khadīja heḻidaru, "illa! devarāṇègū nimagè enū āgalāradu. devaru nimagè avamāna māḍalāra. nīvu kuṭuṃba saṃbaṃdhavannu kāpāḍuttīri, baḍavarigè mattu nirgatikarigè sahāya māḍuttīri, atithigaḻannu gauravisuttīri, mattu duraṃtakkīḍadāvarigè nèravāguttīri." naṃtara khadīja avarannu tamma sodara saṃbaṃdhi varaka bin nauphal‌ra baḻigè karèdòydaru. varaka kriściyan dharmakkè matāṃtaravāgiddaru. avaru hībrū bhāṣèyalli baibal‌na bhāgagaḻannu barèyuttiddaru. avaru vayovṛddharāgi dṛṣṭiyannu kaḻèdukòṃḍiddaru. khadīja heḻidaru, "sodarā! ninna sodara putrana mātigè kivigòḍu." varaka muhammad‌ròḍanè keḻidaru, "sodara putrā! nīnenu noḍidè?" muhammad naḍèda ghaṭanèyannu vivarisidāga varaka heḻidaru, "idu devaru mosèya baḻigè kaḻuhisida ade devadūta. nānu innū yuvakanāgiddu nimma janaru nimmannu ūriṃda hòragaṭṭuva saṃdarbhadalli nānu jīvaṃtaviruttiddarè èṣṭu cènnāgittu!"  muhammad keḻidaru, "nanna janaru nannannu ūriṃda hòragaṭṭuvare?" varaka uttarisidaru, "haudu! nīvu taṃdaṃtaha saṃdeśavannu taṃda èllā pravādigaḻū krauryakkè òḻagāgiddārè. ādarè ā kāladalli nānu jīvaṃtaviddarè nānu khaṃḍita nimagè bèṃbalavāgi nilluvènu." ādarè kèlave dinagaḻalli varaka ihaloka tyajisidaru. svalpa samayada tanaka devavāṇi avatīrṇavāguvudu niṃtitu."

idannū noḍi 

 jabal nūr
 saur guhè

gyālari 

 hirā guhèya kèlavu citragaḻu

ullekhagaḻu 

prekṣaṇīya sthaḻagaḻu
islāṃ dharma
guhègaḻu
ಹಿರಾ ಗುಹೆ